|  |  |
| --- | --- |
| 44 | VOLOS-Na UE preverjamo aktivnost KMG in se nam zastavlja vprašanje, kako da je stranka imetnih rejnih živali, jih ima oštevilčene in je predložil izpis iz centralnega registra goveda, ni pa vpisan v Evidenco imetnikov rejnih živali? Ali ni avtomatske povezave med evidencami? Hvala in lep pozdrav |

**ODG 44:**

Priporočamo, da imetnik ob registraciji na upravni enoti navede vrsto živali, ki jo redi na svojem gospodarstvu. V tem primeru SIRIS povzame podatke iz upravne enote in imetnika vpiše v EIRŽ. Imetnik po pošti prejme Izpisek iz uradnih registrov in evidenc za področje primarne proizvodnje.

V primeru, da je KMG-MID/G-MID predhodno že registriran, imetnik vpis v EIRŽ uredi z oddajo vloge na SIRIS. Imetnik po pošti prejme Izpisek iz uradnih registrov in evidenc za področje primarne proizvodnje.

Izpise iz CRG prejmejo samo imetniki, ki so že vpisani v EIRŽ. Za konkreten primer vas prosimo, da nam pošljete vprašanje na e-naslov: [info.sir@gov.si](mailto:info.sir@gov.si).

|  |  |
| --- | --- |
| 50 | VOLOS- ali bomo imeli kdaj povezavo do CPZ-GOVEDO, kjer bomo lahko preverili pasmo goveda? Npr.upravičenost pasme za vključitev v KOPOP ukrep... |

**ODG 50:**

Na MKGp in ARSKTRO iščemo rešitve za vzpostavitev povezave.

|  |  |
| --- | --- |
| 51 | VOLOS - Mogoče bi v prihodnje aplikacijo nadgradili z izračunom povprečnega staleža GVŽ na pet presečnih datumov katere naknadno objavi Agencija za potrebe PRP ali z možnostjo vsaj izpisa na teh pet datumov..... Tabele v kater vpišemo pet datumov in aplikacija izpiše pod datumi število živali na ta dan.... |

**ODG 51**

V CRG se vodijo podatki v skladu s predpisi o identifikaciji in registraciji goveda, vsaka nadgradnja pa pomeni nadstandard, za katerega je treba zagotoviti dodatna sredstva. Morebitne nadgradnje, ki niso zahtevane v predpisih s področja identifikacije in registracije živali, se načrtujejo in uskladijo v okviru MKGP.

|  |  |
| --- | --- |
| 52 | VOLOS - Pojasnite prosim prodajo enega prašiča kupcu, ki ni vpisan v register rejcev, nima MIDa, ni kmet in kupi enkrat letno enega prašiča? |

**ODG 52**

Podroben opis je na spletnem naslovu:

https://www.gov.si/assets/organi-v-sestavi/UVHVVR/Identifikacija-in-registracija-zivali/Prasici/Navodila\_registracija\_1\_prasic\_za\_splet.pdf

|  |  |
| --- | --- |
| 53 | VOLOS Kako naj kmet doseže izbris goveda, ki ga že dolgo ni več na kmetijskem gospodarstvu, napaka pa je nastala zaradi nesporočanja sanitarne službe. Imam primer, ko je kljub več posredovanjem še vedno tako govedo vpisano na MIDu |

**ODG 53**

Prosimo vas, da nam za konkreten primer napišete sporočilo na e-naslov [info.sir@gov.si](mailto:info.sir@gov.si), kjer vse vloge individualno obravnavamo.

|  |  |
| --- | --- |
| 70 | VOLOS Geslo je potrebno vpisovati za vsak prehod na drugo rubriko znotraj aplikacije, menjati ga je treba na 3 mesece in ne na 6 mesecev. In še: pri koprološki analizi v VOLOSu ne piše, za katere živali (uš. št.) je le-ta narejena, zabeleženo je le število živali, za katere je bil opravljena. |

**ODG 70**

Spletni portal Volos ima v skladu s priporočili o spletni varnosti vgrajeno tudi avtomatsko zaklepanje po eni uri **neuporabe** portala. To pomeni, da ko uporabnik eno uro spletnega portala ne uporablja, se le-ta zaklene in sistem zahteva ponovno prijavo. V roku te ure pa ponovna prijava ni potrebna – se pa omenjene težave res pojavljajo pri uporabi spletnega brskalnika Google Chrome, saj je Microsoft v letu 2017 spremenil obravnavanje korenskih potrdil overitelja MJU – več o tem si lahko preberete v Pojasnilu MJU, ki je objavljeno na spletni strani naše uprave na spodnji povezavi (točka 3). Zato vsem uporabnikom spletnega portala Volos odsvetujemo uporabo omenjenega spletnega brskalnika in priporočamo uporabo drugih (Mozilla Firefox, Internet Explorer, Opera, Edge ...).

https://www.gov.si/zbirke/storitve/dostop-do-spletnega-portala-volos/